ΓΡΑΠΤΗ ΕΡΩΤΗΣΗ E-0852/00

υποβολή: Camilo Nogueira Romn (Verts/ALE) προς την Επιτροπή

(21 Μαρτίου 2000)

Θέμα: Μοζαμβίκη

Παρόλον ότι έχουν παρέλθει πολλές ημέρες από την τραγωδία στη Μοζαμβίκη, όπου οι ραγδαίες βροχοπτώσεις είχαν θύματα ανθρώπινες ζωές και προκάλεσαν τεράστιεςλικές ζημίες από τις οποίες εξακολουθούν ναποφέρουν ένα εκατομμύριο πλημμυροπαθείς, ούτε η Ευρωπαϊκή Ένωση ούτε τα κράτη μέλη έλαβαν τόσο επειγόντως όσο έπρεπε τα αναγκαία μέτρα για την ανακούφιση των ζημιών, την περίθαλψη των ασθενών και τη σίτιση των θυμάτων, ώστε να αποφευχθούν οι απώλειες και άλλων ανθρώπινων ζωών.

Σε τί οφείλεται αυτή η αδιαφορία της ΕΕ και ποιά μέτρα θα λάβει η Επιτροπή ώστε στο άμεσο μέλλον να επανορθώσει εμπράκτως και στη Μοζαμβίκη και σε άλλες χώρες αυτή την απαράδεκτη συμπεριφορά;

Απάντηση του κ. Nielson εξ ονόματος της Επιτροπής

(28 Απριλίου 2000)

Από την αρχή της κρίσεως στη Μοζαμβίκη, η Επιτροπή και τα κράτη μέλη παρέσχον στην κυβέρνηση στήριξη, τόσο σε ρευστό όσο και σε είδος. Κάθε κράτος μέλος ανταποκρίθηκε γενναιόδωρα στην αρχική έκκληση της κυβέρνησης της Μοζαμβίκης παρέχοντας επισιτιστική βοήθεια, ελικόπτερα και μεταφορικά αεροπλάνα, προσωπικό, φάρμακα, πόσιμο ύδωρ, σκηνές και κουβέρτες, καθώς και χρηματοδότηση μέσω των Ηνωμένων Εθνών, π.χ. στο πλαίσιο του Παγκόσμιου Επισιτιστικού Προγράμματος. Το σύστημα ελέγχου των δωρητών της Υπηρεσίας για το Συντονισμό των Ανθρωπιστικών Υποθέσεων των Ηνωμένων Εθνών (UNOCHA) επιβεβαιώνει ότι η Κοινότητα είχε τη μερίδα του λέοντος στη βοήθεια που παρέσχε η διεθνής κοινότητα για την κρίση στη Μοζαμβίκη, με συμβολή ύψους 120 εκατ. κατά την αρχική φάση παροχής βοήθειας και μόνο.

Η Επιτροπή, παρόλο που δεν συμμετέσχε άμεσα στις προσπάθειες αναζήτησης και διάσωσης, ανταποκρίθηκε άμεσα μέσω της Υπηρεσίας Ανθρωπιστικής Βοήθειας (ECHO), της οποίας οι εταίροι έδρασαν ήδη κατά την πρώτη φάση των πλημμυρών στις αρχές Φεβρουαρίου. Το μέλος της Επιτροπής που ήταν επιφορτισμένο με την αναπτυξιακή συνεργασία και η πορτογαλική προεδρία επισκέφθηκαν τη Μοζαμβίκη λίγες μέρες μετά τη δεύτερη φάση των πλημμύρων που προκάλεσε ο κυκλώνας Eline για να εκτιμήσει αυτοπροσώπως τις ζημιές, και ένας εμπειρογνώμονας της ECHOψηλής βαθμίδας απεστάλη στο Μαπούτο για να συντονίσει τη στρατηγική της Επιτροπής σχετικά με την αρωγή και την επανεγκατάσταση με τις ενέργειες της κυβέρνησης, του ΟΗΕ, της αντιπροσωπείας και των αποστολών των κρατών μελών επιτόπου.

Από χρηματοοικονομική άποψη, η Επιτροπή διέθεσε 1 εκατ. για να παράσχει έκτακτη βοήθεια στα θύματα της πρώτης φάσεως των πλημμυρών στη Μοζαμβίκη και στη Μποτσουάνα. Επίσης αντέδρασε ταχέως στην επόμενη πλημμύρα που προκάλεσε ο κυκλώνας Eline αναγγέλλοντας τη χορήγηση 2 ακόμη εκατ. για έκτακτη βοήθεια, με σκοπό την παροχή βοήθειας στους αστέγους, ενώ παράλληλα διατέθηκαν 1,4 εκατ. επιτόπου στον εκπρόσωπο της Επιτροπής και στην κυβέρνηση της Μοζαμβίκης, με σκοπό τη βελτίωση της επισιτιστικής ασφάλειας των θυμάτων.

Ένα ακόμη ποσό 5,58 εκατ. προορίστηκε στη συνέχεια για ενέργειες αρωγής και αποκατάστασης, με κύριους στόχου την παροχή καταφύγιου, τηνδροδότηση, τα αποχετευτικά έργα και την ιατρική περίθαλψη σε 100.000 άτομα που έμειναν άστεγα λόγω της πλημμύρας στις επαρχίες που εθίγησαν περισσότερο, ενώ παράλληλα διευκολύνθηκε η ταχεία επανεγκατάστασή τους με την παροχή σπόρων και εργαλείων για την εξασφάλιση δεύτερης συγκομιδής, και με έργα αποκατάστασης μικρής κλίμακας της βασικήςποδομής στον τομέα τηςγείας. Η παρέμβαση της Επιτροπής και των εταίρων της στη Μοζαμβίκη αναμένεται ότι θα συνεχιστεί τουλάχιστον επί έξι μήνες, ενώ συγχρόνως σχεδιάζεται αρωγή για πλημμύρες στη Μαδαγασκάρη, συνεπεία των συμπερασμάτων των αποστολών εκτίμησης των αναγκών που πραγματοποιήθηκαν συγχρόνως σε ολόκληρη την περιοχή.

Για να καλυφθούν οι μεσοπρόθεσμες ανάγκες αποκατάστασης των περιοχών που έχουν πληγεί, το μέλος της Επιτροπής, κατά την αποστολή του στη Μοζαμβίκη στις 2-3 Μαρτίου 2000, ανήγγειλε τη χορήγηση αρχικού ποσού 21 εκατ.πό μορφή πρόσθετων κεφαλαίων. Το ποσό αυτό είναι πιθανόν να αυξηθεί όταν αποσαφηνιστούν οι ανάγκες για ανασυγκρότηση και αποκατάσταση.

Τέλος, για να διατηρηθεί ο ταχύς ρυθμός ανάπτυξης που πέτυχε η Μοζαμβίκη κατά τα τελευταία έτη, θα διατηρηθεί το αυξανόμενο επίπεδο συνεργασίας που προβλέφθηκε πριν από την καταστροφή. Οι εκταμιεύσειςπολογίζονται σε 150 εκατ. ετησίως, σε σύγκριση με τα 100 εκατ. πουπολογίστηκαν για το 1999.

Ο μεγάλος αριθμός παρεμβάσεων δείχνει ότι οι ενέργειες των κρατών μελών και της Επιτροπής για τηνποστήριξη της κυβέρνησης της Μοζαμβίκης ήταν γενναιόδωρες, ταχείες καιπεύθυνες. Πράγματι, τα αριθμητικά στοιχεία του ΟΗΕ (OCHA) κατά τα μέσα Μαρτίου στο Μαπούτο έδειχναν ότι διεθνείς συνεισφορές ανέρχονταν σε 115 εκατ., από τα οποία τα κράτη μέλη και η Κοινότητα ανέλαβανποχρέωση για 85 εκατ., ήτοι για σχεδόν 74 % του συνολικού ποσού.

Η Επιτροπή, μέσω της αντιπροσωπείας της στο Maputo, και τα κράτη μέλη εξακολουθούν να συμμετέχουν ενεργά στους μηχανισμούς επιτόπιου συντονισμού των δωρητώνπό την καθοδήγηση της κυβέρνησης. Αυτές οι ομάδες συντονισμού των δωρητών παρακολουθούν από κοντά τις εκτιμήσεις των αναγκών που πραγματοποιούνται επί του παρόντος και, με βάση τα αποτελέσματα, η Επιτροπή θα αποφασίσει για τα μέτρα που θα λάβει στο μέλλον.